open-index/open-wikipedia-markdown huggingface dataset:
Մերի Մաքլեոդ Բեթյուն

**Մերի Ջեյն Մաքլեոդ Բեթյուն** (; ), ամերիկացի ուսուցչուհի, հասարակական գործիչ, ԱՄՆ-ի աֆրոամերիկացիների իրավունքների համար շարժման պայքարի ակտիվիստուհի, մարդասեր և բարեգործ։

## Կենսագրություն
Մերի Մաքլեոդը ծնվել է 1875 թվականին՝ Հարավային Կարոլինայում։ Նա նախկին ստրուկներ Սեմ և Պետս Մակլեոդների ընտանիքում 17 երեխաներից 15-րդն էր։ Մանկուց Մերին օգնել է ծնողներին աշխատանքում։ 1895 թվականին ավարտել է քոլեջը։ Հետագայում Մաքլեոդը երազում էր միսիոներ դառնալ, սակայն ոչ մի եկեղեցի չցանկացավ հովանավորել նրան։ 1898 թվականին Մերին ամուսնացավ Ալբերտուս Լ. Բեթյունի հետ։ Նա աշխատել է հարավային փոքր դպրոցներում որպես ուսուցիչ։

1904 թվականին Բեթյունի հետ ամուսնությունը լուծարվեց, և նա որդու հետ տեղափոխվեց Ֆլորիդա։ Նա Ֆլորիդա նահանգի Դեյթոնա-Բիչ քաղաքում բացել է իր սեփական դպրոցը և ինստիտուտը նեգրերի աղջիկների համար։ 1929 թվականից դպրոցը միավորվել է տղամարդկանց քոլեջի հետ և դարձել սևամորթների համար համալսարան : Բեթյունը  համալսարանի տնօրենն էր մինչև 1942 թվականը, իսկ հետո կրկին տնօրեն է եղել 1946-1947 թվականներին։ Նրա ղեկավարությամբ հաստատությունը ստացել է լիակատար հավատարմագրում և մարդկանց թիվը հասել է մինչև 1000-ի։

Բեթյունը աֆրոամերիկացիների իրավունքների համար շարժման ակտիվիստ էր և սեռերի իրավահավասարության կողմնակից։ 1935 թվականին նա ընտրվել է  նախագահ և այդ պաշտոնը զբաղեցրել է մինչև 1949 թվականը։ Բեթյունի հասարակական աշխատանքը նկատելի է դարձել պետական մակարդակում։ 1936 թվականին նախագահ Ֆրանկլին Դելանո Ռուզվելտը նրան նեգրերի հարցերով խորհրդատու է ընտրել։ 1940 թվականից մինչ կյանքի վերջը նա «Գունավոր մարդկանց առաջընթացի ազգային ասոցիացիա»-ի (NAACP) փոխնախագահն էր։ Բեթյունը նաև հոդվածներ է գրել առաջատար «Չիկագո Դեֆենդեր» և «Փիթսբուրգ Քուրիեր» նեգրական թերթերի համար։

Բեթյունը մահացել է 1955 թվականին սրտամկանի ինֆարկտից։ 1974 թվականին նրա պատվին հուշարձան է կանգնեցվել Վաշինգտոնում։ 1985 թվականին նրա հիշատակին  ԱՄՆ-ում լույս է տեսել փոստային նամականիշ։

## Մրցանակներ
Բեթյունն իր գործունեության համար արժանացել է մի շարք մրցանակների, այդ թվում՝

* Պատվո ազգային շքանշան(1949)
* Ընդգրկումը Կանանց փառքի ազգային սրահում (1973)

## Ծանոթագրություններ

Կատեգորիա:20-րդ դարի ամերիկացիներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բարերարներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի հասարակական գործիչներ
Կատեգորիա:Ամերիկացի մանկավարժներ
Կատեգորիա:Ամերիկացի ուսուցչուհիներ
Կատեգորիա:Ամերիկացի սուֆրաժիստներ
Կատեգորիա:Ամերիկացի ֆեմինիստներ
Կատեգորիա:Աֆրոամերիկացիների իրավունքների շարժման ակտիվիստներ
Կատեգորիա:Կին ակտիվիստներ
Կատեգորիա:Կին ուսուցիչներ
Կատեգորիա:Սրտամկանի ինֆարկտից մահացածներ
Դսեվանք

**Դսեվանք** (նաև՝ Սուրբ Մարիամ Աստվածածին եկեղեցի), հայկական առաքելական եղեղեցի Հայաստանի Լոռու մարզի Հաղպատ գյուղի հարավարևմտյան մասում՝ հրվանդանի վրա Կայան բերդի հարավային հատվածի արևելյան մասում։

## Պատմություն
Առաքել Դավրիժեցին եկեղեցին հիշատակում է «Տես և անց» անունով։ Դրսից ուղղանկյուն, ներքուստ խաչաձև կառուցվածքով գմբեթակիր եկեղեցի է, որի խորանը գտնվում է արևելյան հատվածում։ Մուտքը արևմտյան կողմում է, որը միակն է։ Ուշագրավ է այն, որ մուտքի բարավորը կազմված է երեք առանձին քարերից, որոնցից կենտրոնականը ունի խաչաթևերի նմանվող կտրվածք և հարմարեցված է մյուս երկուսին։
Եկեղեցին գրեթե հիմնահատակ կործանվել է 1668 թվականի և 1827 թվականի երկրաշարժերից։ Բազմաթիվ անգամ վերակառուցվել է։ Վերջին անգամ վերակառուցել է Մարգար Երզնկյանցը (մահացել է 1835 թվականին), որի արձանագիր տապանաքարը գտնվում է եկեղեցու վիմաքարի ներքո։ Այժմ եկեղեցին կիսավեր է։

## Պատկերասրահ

Պատկեր:Dsevanq 22.JPG| Եկեղեցու մուտքի բարավորը 
Պատկեր:Դսեվանք.JPG| Եկեղեցու ընդհանուր պատկերը 
Պատկեր:Dsevanq 31.JPG| Եկեղեցին ներսից 
Պատկեր:Dsevank, Haghpat 02.jpg|Դսեվանքը և Կայանբերդի պարիսպը


## Ծանոթագրություններ

Կատեգորիա:13-րդ դարի հայկական վանքեր և եկեղեցիներ
Կատեգորիա:Գուգարաց թեմի վանքեր և եկեղեցիներ
Կատեգորիա:Հաղպատ
Կատեգորիա:Վանքեր այբբենական կարգով
Իվան Բոդյուլ

**Իվան Իվանովիչ Բոդյուլ** (; , ),  խորհրդային  կուսակցական և պետական գործիչ, փիլիսոփայական գիտությունների դոկտոր։ ԽՄԿԿ անդամ 1940 թվականից։

1937 թվականին ավարտել է Վոզնեսենսկի գյուղատնտեսական տեխնիկումը, աշխատել կոլնտեսության ավագ գյուղատնտես։ 1958 թվականին՝ ԽՄԿԿ ԿԿ–ին կից բարձրագույն կուսակցական դպրոցը։ 1938-1942 թվականներին սովորել և ավարտել է Մոսկվայի ռազմա-անասնաբուժական ակադեմիան, ուսումն ավարտելուց հետո Երկրորդ համաշխարհային պատերազմի  տարիներյ անցել է զինվորական ծառայության, 1942 թվականից հրամանատարական պաշտոններ է վարել խորհրդային բանակում։

1959–1961 թվականներին  եղել է Մոլդավիայի կոմունիստական կուսակցության ԿԿ–ի երկրորդ, 1961-1980 թվականներին՝ առաջին քարտուղար։ 1961-ից ԽՄԿԿ ԿԿ–ի անդամ է, ԽՍՀՄ V–IX գումարումների Գերագույն խորհուրդի դեպուտատ Մոլդովական հանրապետությունից, եղել է Լեոնիդ Բրեժնևի մտերիմը, ըստ ոչ հաստատված տեղեկությունների (քանի որ Բոդյուլը ինքը դրանք հերքում էր), Բոդյուլը օգնել էր Բրեժնևին, ամուսնանալով այն կնոջ հետ, ով արտաամուսնական կապի պատճառով երեխա էր սպասում Բրեժնևից։

1985 թվականի մայիս ամսին անցել է թոշակի, մինչև մահանալը ապրել է Մոսկվայում։

## Արտաքին հղումներ
* կենսագրություն
* Кто есть кто в Правительствах СССР

## Ծանոթագրություններ

Կատեգորիա:Մոլդովայի քաղաքական գործիչներ
Կատեգորիա:Խորհրդային պետական գործիչներ
Կատեգորիա:Խորհրդային ռազմական գործիչներ
Կատեգորիա:ԽՍՀՄ ԳԽ պատգամավորներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:ԽՍՀՄ ԳԽ 5-րդ գումարման պատգամավորներ
Կատեգորիա:Փիլիսոփայական գիտությունների դոկտորներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:ԽՄԿԿ 25-րդ համագումարի պատվիրակներ
Կատեգորիա:ԽՄԿԿ 22-րդ համագումարի պատվիրակներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:20-րդ դարի քաղաքական գործիչներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:Հայրենական մեծ պատերազմի մասնակիցներ
Կատեգորիա:ԽՍՀՄ քաղաքական գործիչներ
Կատեգորիա:ԽՍՀՄ ԳԽ 8-րդ գումարման պատգամավորներ
Կատեգորիա:ԽՍՀՄ ԳԽ 7-րդ գումարման պատգամավորներ
Կատեգորիա:ԽՍՀՄ ԳԽ 9-րդ գումարման պատգամավորներ
Կինը լուսամուտի մոտ (կտավ)

**«Կինը լուսամուտի մոտ»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1879 թվականին։ Ներկայումս նկարը գտնվում է Ֆոգ պատկերասրահի հավաքածուում։

## Տեղեկություն նկարի մասին
thumb|left|150px|Անավարտ տարբերակ, 1881 թվական
Նկարի վրա աշխատանքն սկսվել է դեռևս 1870 թվականին։ Ռոսսետտին կատարել է աշխատանքի բազմաթիվ էսքիզներ պաստեղով և մատիտներով, որոնք որոշ քննադատների կարծիքով ավելի արտահայտիչ են եղել, քան վերջնական կտավը, որի վրա աշխատանքը նկարիչն ավարտել է 1879 թվականին։ Նկարչի եղբայր Ուիլյամ Մայքլ Ռոսսետտին նկարը բնութագրել է որպես իր եղբոր «ամենահասուն նկարներից» մեկը, միաժամանակ «խորը և  զուսպ»։ Նկարի համար բնորդուհի է դարձել Ջեյն Մորիսը։

Նկարը Դանթե Ալիգիերիի «Նոր կյանք» ժողովածու բանաստեղծություններից մեկի պատկերազարդումն է։ Սյուժեի համաձայն՝ Դանթեն սգում է Բեատրիչեի մահը՝ անցնելով նրա տան մոտով, և անսպասելիորեն հայացքը հանդիպում է լուսամուտի մոտ նստած մի կնոջ։ Այդ կնոջ հայացքը լի էր նրա հանդեպ խղճահարությամբ և բարեգթությամբ, և Դանթեն գրեթե սիրահարվում է նրան։ Բանաստեղծության մեջ կինը հետագայում հանդիսանում է փիլիսոփայության մարմնավորումը, սակայն Ռոսսետտիի նկարում նա չի գնում դեպի այլաբանություն կամ որևէ այլ վերացական անձնավորում. նկարի հերոսուհին սովորական կին է, որը նայում է լուսամուտից, սակայն հոգևոր պլանում նա *գթասրտության լեդին* է։ Նկարում առկա է նաև նկարչի կենսագրության արտացոլում. Ջեյն Մորիսը դարձել է նրա մխիթարությունը կնոջ՝ Էլիզաբեթ Սիդալի մահից հետո։

1879 թվականին նկարը ձեռք է բերել Ֆրեդերիլ Էլլիսը, 1885 թվականին դրվել է աճուրդի։ 1943 թվականին աշխատանքը պատկանել է Ֆոգ պատկերասրահին։

File:Dante Gabriel Rossetti - La Donna della Finestra (finished drawing).jpg|1870, Whitworth Art Gallery 
File:Dante Gabriel Rossetti - La Donna della Finestra (1870).jpg|1870, Bradford Art Gallery and Museums
File:Rossetti finestra.jpg|1879, Fogg Art Museum
Dante Gabriel Rossetti - La Donna della Finestra (drawing).jpg|drawing, 1880, Andrew Lloyd Webber collection

File:Dante Gabriel Rossetti - La Donna Della Finestra (The Lady of Pity) - Google Art Project.jpg|1881, Birmingham Museum and Art Gallery


## Ծանոթագրություններ

Կատեգորիա:1879 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Դերեկ Ջեկոբի

**Սեր Դերեկ Ջորջ Ջեկոբի** (, ), անգլիացի դերասան, որը տպավորիչ հաջողությունների է հասել ինչպես թատերաբեմում, այնպես էլ կինոյում և հեռուստատեսությունում։ Նրա տաղանդը գնահատվել է արվեստի բազմաթիվ հեղինակավոր մրցանակակներով ու պատվոգրերով, այդ թվում՝ BAFTA TV Award, «Թոնի» և «Էմմի»։ Նա երկու անգամ արժանացել է Լորան Օլիվիեի անվան մրցանակի՝ 1983 թվականին՝ Էդմոնդ Ռոստանդի համանուն պիեսում *Սիրանո դե Բերժերակի* դերի համար և 2009 թվականին՝ Շեքսպիրի «Տասներկուերորդ գիշեր» ներկայացման հիման վրա բեմադրության մեջ *Մալվոլիոյի* դերի համար։

Բրիտանական կայսրության շքանշանի կոմանդոր (CBE, 1985) և ասպետ–բակալավր (1994 թվական)։ Դանիական Դանեբրոգ շքանշանի առաջին կարգի ասպետ։

## Կենսագրություն
Ջեկոբին ծնվել է 1938 թվականին Լեյթոնստոնում (Լոնդոն, Անգլիա, Մեծ Բրիտանիա)։ Բացահայտ համասեռամոլ է։ 2006 թվականի մարտին՝ Միացյալ Թագավորությունում քաղաքացիական գործընկերության ինստիտուտի ներդրումից 4 ամիս անց, Ջեկոբին քաղաքացիական միություն է գրանցել Ռիչարդ Քլիֆորդի հետ։ Զույգը ապրում է Հյուսիսային Լոնդոնում։

## Ֆիլմագրություն

## Ծանոթագրություններ

Կատեգորիա:Հոկտեմբերի 22 ծնունդներ
Կատեգորիա:1938 ծնունդներ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Բրիտանացի հեռուստատեսային դերասաններ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:«Թոնի» մրցանակի դափնեկիրներ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ կինոդերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Աուդիոգիրք կարդացողներ
Կատեգորիա:Անգլիացի աթեիստներ
Կատեգորիա:20-րդ դարի անգլիացի տղամարդ դերասաններ
Սև նախանձ

**«Սև նախանձ»** (), ռեժիսոր Բարի Լևինսոնի ֆիլմը, թողարկվել է 2004 թվականին։ Ժապավենը բացասական արձագանքներ է ստացել քննադատների կողմից, իսկ գլխավոր դերակատար  Բեն Սթիլլերն առաջադրվել է «Ոսկե ազնվամորի» մրցանակին ՝ «Ամենավատ դերասան» անվանակարգում։

## Սյուժե
Տիմ և Նիկը լավագույն ընկերներ և հարևաներ են։  Ամեն օր,մինչ նրանք գնում են աշխատանքի,Նիկը պատմում է  խելահեղության  աստիճանի  «հանճարեղ» գաղապարներ։  Մի անգամ նա առաջարկում է ստեղծել սփրեյ, ինչը հրաշքով ոչնչացնում է շների արտաթորանքը և դրանով իսկ կյանքը շատ ավելի դյուրինացնում բոլոր շնաբույծների համար։ Տիմը, ինչպես միշտ, ընկերոջ ասածները լուրջ չի ընդունում, սակայն, ի զարմանս նրա, այս անգամ գաղափարը աշխատում է։ Չնայած ոչ մեկ տեղյակ չէ որտեղ է անհետանում շան արտաթորանքը, հրաշագործ հեղուկացիրը հրաշալի է գործում և շատ արագ հարստացնում է իր գյուտարարին։ Հիմա Տիմը ստիպված է հետևել հարևանի կյանքին, որըհաջողության է հասել։ Նրա ներսում արթնանում է սև նախանձը...

## Դերերում
* Բեն Սթիլեր— Թիմ Դիգման
* Ջեկ Բլեք — Նիք Վանդերպակ
* Ռեյչել Ուայզ —Դեբի Դինգման
* Էմի Փոլեր — Նատալի Վանդերպարկ
* Քրիստոֆեր Ուոքեն  — Ջեյ
* Էրիել Գեյդ  —Լուլա  Դիգման  
* Սեմ Լերներ  — Մայքլ Դիգման 
* Լիլի Ջեքսոն — Նելլի Վանդերպարկ
* Կոննոր  Մետյուս — Նաման  Վանդերպարկ
* Հեկտոր Էլիաս —  Էդուարդո

## Ծանոթագրություններ

## Արտաքին հղումներ
*  
* 
* «Սև նախանձ»  Box Office Mojo կայքում

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2004 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Բարրի Լևինսոնի ֆիլմեր
Ամին Մաալուֆ

**Ամին Մաալուֆ** (, ), լիբանանյան ծագմամբ ֆրանսիացի գրող։

## Կենսագրություն
Կրթված ֆրանսախոս ընտանիքից է, հայրը լրագրող է, բանաստեղծ և նկարիչ։ Հոր կողմից Ամինի նախնիները մելքիտներ են, մոր կողմից՝ մարոնիներ են Կոստանդնապոլսից։ Սովորել է տնտեսագիտություն և սոցիոլոգիա, զբաղվել է լրագրությամբ։ 1976 թվականից ընտանիքի հետ ապրում է Ֆրանսիայում։ ժամանակակից ֆրանսիական արձակի նշանավոր ներկայացուցիչ է, որի գործերն արդեն թարգմանվել են քսանյոթ լեզուներով։

## Արվեստ
* Léon l'Africain (1986, վեպ Լև Աֆիկացու մասին),
* Samarcande (1988)
* Les Jardins de lumière (1991)
* Le Premier Siècle après Béatrice (1992)
* Le rocher de Tanios (1993, Գոնկուրյան մրցանակ)
* Les Échelles du Levant (1996; «Լևանտի դարպասներ». Վեպ անհանդուրժողականության, ներողամտության և համառության մասին)
* Le Périple de Baldassare (2000, Բալդասարի ճամփորդությունը)
* L'Amour de loin (2001; Հեռավոր սեր. Վեպը հիմք հանդիսացավ Կայիա Սաարիախոյի օպերայի համար)
* Origines (2004)

## Ճանաչում
Ֆրանսիայի հեղինակավոր գրական մրցանակի Գոնկուրյան մրցանակի դափնեկիր (1993)։ Շարլ Վեյոնի Եվրոպական մրցանակ ուրվագծերի համար (1999)։ «Աստուրիայի արքայադստեր մրցանակ» (2010)։ 2011 թվականին նա դարձել է Ֆրանսիական ակադեմիայի անդամ։

## Ծանոթագրություններ

## Արտաքին հղումներ
* Amin Maalouf Site Ամին Մալուֆի պաշոնական էջը

Կատեգորիա:Լիբանանցի արվեստագետներ
Կատեգորիա:Լիբանանցի գրողներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի լրագրողներ
Կատեգորիա:Ֆրանսիացի վիպասաններ
Նասիր Իմանկուլիև

**Նասիր Էսեդուլլա  օկլի Իմանկուլիև** (, ), ադրբեջանցի լրագրող, գիտնական և հասարակական գործիչ, պրոֆեսոր։

## Կենսագրություն
Նասիր Իմանկուլիևը ծնվել է 1911 թվականի դեկտեմբերի 22-ին Բաքվում։ 1925-1926 թվականներին սովորել է Բաքվի արհեստագործական ուսումնարանում։ Դպրոցում սովորելիս տղային ընդունեցին ռահվիրաների, իսկ 14 տարեկանում նա միացել է Կոմսոմոլին։ 1934 թվականին ընդունվել է Բաքվի Լասալի անվան նավթի քոլեջ։

1934-1952 թվականներին աշխատել է որպես գրական աշխատող, գրական բաժնի վարիչի տեղակալ, բաժնի վարիչ, քարտուղար և խմբագիր «Կոմունիստ», «Նոր ճանապարհ», «Երիտասարդ աշխատավոր», «Հայրենիքի ձայն» թերթերում։

1942 թվականին ՝ Հայրենական մեծ պատերազմի տարիներին, նրան ուղարկել են Ղրիմի ճակատ ՝ որպես քաղաքական աշխատող։ Նա աշխատել է «Կռվող Ղրիմ» թերթում որպես քարտուղար, զորամասում ՝ որպես թարգմանիչ։ 1943 թվականին նա աշխատել է որպես «Կոմունիստ» թերթի քարտուղար։ 1946 թվականին ավարտել է Մոսկվայի Կենտրոնական թերթի դասընթացը։ 1947-1998 թվականներին դասավանդել է Ադրբեջանի պետական համալսարանի լրագրության ֆակուլտետում։ 1948-1950 թվականներին սովորել է Ադրբեջանի պետական համալսարանի բանասիրական ֆակուլտետում։

1952-1956 թվականներին աշխատել է որպես Ադրբեջանի Կոմունիստական կուսակցության կենտրոնական կոմիտեի քարոզչության վարչության պետի տեղակալ։

1958-1988 թվականներին եղել է «Բաքու» թերթի հիմնադիրն ու գլխավոր խմբագիրը։ 1963-1988 թվականներին նա եղել է ռուսերեն տպագրվող «Բաքու» թերթի հիմնադիրն ու գլխավոր խմբագիրը։ 1965 թվականին ստացել է պատմական գիտությունների թեկնածուի գիտական աստիճան։ 1976 թվականին նրան շնորհվել է «Ադրբեջանական ԽՍՀ մշակույթի վաստակավոր գործիչ» պատվավոր կոչում։ 1990 թվականին նրան շնորհվել է «Վաստակավոր լրագրող» պատվավոր կոչում։

Նա մահացել է 1998 թվականի մարտի 7-ին Բաքու քաղաքում։

## Ծանոթագրություններ
Յոսուկե Մացուոկա

**Յոսուկե Մացուոկա** (, ), ճապոնացի քաղաքական գործիչ։

## Կենսագրություն
Ծնվել է 1880 թվականին Ճապոնիայի Յամագութի պրեֆեկտուրայում։ 1893 թվականից մինչև 1902 թվականը ապրել է Միացյալ Նահանգներում (Պորտլենդ, Օրեգոն)։ Ավարտել է Օրեգոնի համալսարանի իրավաբանական դպրոցը (1900)։ Ճապոնիա վերադառնալուց հետո անցել է դիվանագիտական ծառայության։

Միջազգային համբավ ձեռք է բերել 1933 թվականին, երբ հայտարարել է Ճապոնիայի՝ Ազգերի լիգայից դուրս գալու մասին այն բանից հետո, երբ լիգան քննադատել է Ճապոնիային Մանչուրիայում կատարած գործողությունների համար։ Հենց նա է առաջնորդել ճապոնական պատվիրակությանը Ազգերի լիգայի նիստերի դահլիճից։ Դրանից հետո Մացուոկան դարձել է Հարավային Մանչուրյան երկաթուղու նախագահ Մանջոու-Գո։ Մի քանի անգամ (այդ թվում` 1939 թվականի գարնանը) հանդիպել է Համառուսաստանյան ֆաշիստական կուսակցության ղեկավար Կ. Վ. Ռոձաևսկու հետ։

1940 թվականին նշանակվել է Ճապոնիայի արտաքին գործերի նախարար՝ Կոնոեի կաբինետում։ Նրա օգնությամբ կնքվել է Եռակողմ դաշնագիր Իտալիայի, Գերմանիայի և Ճապոնիայի միջև (27 սեպտեմբերի, 1940)։ 1941 թվականի ապրիլի 13-ին Մոսկվայում ստորագրել է սովետա-ճապոնական դաշնագիրը չեզոքության մասին։ Գերմանիայի՝ Խորհրդային Միության վրա հարձակվելուց հետո հանդես է եկել Ճապոնիայի՝ ԽՍՀՄ դեմ անհապաղ պատերազմ սկսելու օգտին։ 1941 թվականի հուլիսին Կոնոեն հրաժարական է տվել իր կաբինետի հետ միասին։ Նա կաբինետի հետ միասին արտաքին գործերի նախարարի պաշտոնից հրաժարական է տվել նաև Մացուոկան։ Մինչև Երկրորդ համաշխարհային պատերազմի ավարտը նա ակտիվ քաղաքական գործունեությամբ չի զբաղվել։ 1945 թվականին նա ձերբակալվել է ամերիկացիների կողմից և հանձնվել Միջազգային ռազմական տրիբունալին Հեռավորարևելյան դատավարության համար։  Նա մահացել է 1946 թվականին՝ դատավարության ավարտից առաջ։

## Պատկերասրահ

Պատկեր:Matsuoka visits Hitler.jpg|Մացուոկա, Իոահիմ ֆոն Ռիբենտրոպ և Ադոլֆ Հիտլեր (Բեռլին, 1941 թվականի մարտ)
Պատկեր:Matsuoka signs the Soviet–Japanese Neutrality Pact-1.jpg|Մացուոկան Իոսիֆ Ստալինի, Վյաչեսլավ Մոլոտով և Անդրեյ Վիշինսկու ներկայությամբ ստորագրում է չեզոքության սովետա-ճապոնական դաշնագիրը (Մոսկվա, 1941 թվականի ապրիլ)


## Ծանոթագրություններ

## Արտաքին հղումներ

* Յոսուկե Մացուոկա – Hrono.ru

Կատեգորիա:Տոկիո քաղաքում մահացածներ
Կատեգորիա:Ազատազրկման վայրերում մահացածներ
Կատեգորիա:Ճապոնիայի արտաքին գործերի նախարարներ
Կատեգորիա:Ճապոնիայի քաղաքական գործիչներ
Կատեգորիա:Ճապոնիայի դիվանագետներ
Կատեգորիա:Սուրբ Ստանիսլավի շքանշանի ասպետներ
Զագրեբի սինագոգ

**Զագրեբի սինագոգ** (Zagrebačka sinagoga), նախկին գլխավոր սինագոգը Զագրեբ քաղաքում։ Եղել է Խորվաթիայի հրեական համայնքի կրոնական երկրպագության հիմնական վայրը։

## Պատմություն
Զագրեբում 19-րդ դարի կեսերին հրեական բնակչության թվի ավելացման կապակցությամբ որոշում է կայացվել կառուցել սինագոգ։ Սինագոգի ճարտարապետ է նշանակվել Ֆրանյո Քլեյնը։ Շինարարությունն սկսվել է 1866 թվականին և ավարտվել 1867 թվականին։ Սինագոգը պաշտոնապես բացվել է 1867 թվականի սեպտեմբերի 27-ին։ 1880 թվականի երկրաշարժի ժամանակ սինագոգը աննշան վնասվածքներ է ստացել, որոնք վերանորոգվել են հաջորդ տարի։ 1941 թվականին՝ Հարավսլավական գործողությունից հետո, Հարավսլավիայի Թագավորությունը կազմալուծվել է, և ստեղծվել է Խորվաթիայի անկախ պետությունը։ 1941 թվականի նոյեմբերին Զագրեբի քաղաքապետ Իվան Վերները հրաման է տվել սինագոգի քանդման մասին, իբր այն պատճառով, որ սինագոգը չի սազում քաղաքային բնապատկերին։ Սինագոգի ապամոնտաժումն սկսվել է 1941 թվականի հոկտեմբերի 10-ին և ավարտվել 1942 թվականի ապրիլին։ Շենքի քանդման ողջ գործընթացը լուսանկարվել է քարոզչական նպատակներով, իսկ լուսանկարները Զագրեբում տեղի ւնեցած հակասեմական ցուցահանդեսում ներկայացվել են հանրությանը։ 2001 և 2015 թվականներին Զագրեբի հրեական համայնքը քաղաքապետարանին ներկայացրել է հրեական բազմաֆունկցիոնալ մշակութային կենտրոնի, ինչպես նաև Պրահայի փողոցում սինագոգի կառուցման նոր պլանները։

## Ծանոթագրություններ

Կատեգորիա:1867 հիմնադրումներ
Կատեգորիա:Խորվաթիայի սինագոգներ
Կատեգորիա:Սինագոգներ
Աննա Տոնելլի

**Աննա Տոնելլի** (, ), իտալացի դիմանկարիչ, ակտիվ գործունեություն է ծավալել 18-րդ դարի վերջին և 19-րդ դարի սկզբին, հիմնականում՝ Ֆլորենցիայում և Լոնդոնում։ Նա հաճախ աշխատել է դիմանկարային մանրանկարչության վրա, ջրաներկերով և պաստելներով։

## Կենսագրություն
Աննա Նիսթրին ծնվել է մոտավորապես 1763 թվականին, Ֆլորենցիայում, Իտալիայում։ 1785 թվականին նա ամուսնացել է իտալացի ջութակահար և կոմպոզիտոր Լուիջի Տոնելլի հետ. նրանք ունեցել են երկու երեխա։ Ենթադրվում է, որ նա Ֆլորենցիայում գեղարվեստի դասեր է ստացել Ջուզեպպե Պիատտոյից։

Կարիերայի սկզբում նա նկարել է Հենրի Բլունդելլի և Փովիսի կոմս Էդվարդ Քլիվի դիմանկարները։ 1794 թվականից նա ապրել է Լոնդոնում, որտեղ նկարչություն է ուսուցանել է Քլիվի երեխաներին և ցուցադրվել է Գեղարվեստի թագավորական ակադեմիայում 1794 և 1797 թվականներին։ 1798 թվականից մինչև 1801 թվականը նա ուղեկցել է Քլիվների ընտանիքին Հնդկաստան կատարած ճանապարհորդության ժամանակ, որտեղ նա հիմնականում աշխատել է ջրաներկով։ Դեպի Հնդկաստան ճանապարհորդությունից հետո նա  վերադարձել է Իտալիա՝ իր ընտանիքի հետ լինելու համար։
  
Նրա աշխատանքները ներառված են հանրային թանգարանների հավաքածուներում, այդ թվում՝ Բրիտանական թանգարանում, Հոլբուրն թանգարանում, Արվեստի ազգային պատկերասրահում և այլն։

## Ծանոթագրություններ

Կատեգորիա:19-րդ դարի իտալացի նկարիչներ
Կատեգորիա:Իտալացի նկարիչներ
Կատեգորիա:Իտալացի նկարչուհիներ
Թոմաս Հադսոն

**Թոմաս Հադսոն** (), անգլիացի դիմանկարիչ։

## Կենսագրություն
thumb|225px|Ջոն Բինգի դիմանկարը, 1749 թվական|alt=
thumb|225px|''«Ջորջ Ֆրիդերիկ Հենդել»'' նկարված է Թոմաս Հադսոնի կողմից 1749 թվականին|alt=

Հադսոնը ծնվել է 1701 թվականին Դիվոնում։ Ճշգրիտ ծննդավայրը հայտնի չէ։ Նա սովորել է Լոնդոնում, եղել է Ջոնաթան Ռիչարդսոնի աշակերտը և իր կամքին հակառակ ամուսնացել է Ռիչարդսոնի դստեր հետ մինչ 1725 թվականը։

1740-1760 թվականները բեղուն տարիներ էին Հադսոնի համար։ Իսկ 1745-1755 թվականներին նա ամենահաջողակ դիմանկարիչն էր Լոնդոնում։

Նա աշխատում էր Ջոզեֆ վեն Ակենի մոտ և շատ աշակերտներ ուներ՝ Ջոշուա Ռեյնոլդսը, Ջոզեֆ Րայթը և Փիտեր Թոմսը։

1748 թվականին մեկնում է Նիդերլանդներ, իսկ 1752 թվականին՝ Իտալիա։ 1753 թվականին նա Քրոս Դիփում տուն է գնում, որը գտնվում էր Ալեքսանդր Փոփի վիլլաի մոտ։ Նա թոշակի է անցնում 1750-ական թվականներին։ Ուիլյամ Հիքեյը նկարագրում է նրան հետևյալ կերպ. «Նա կարճահասակ էր, մեծ որովայնով, թավ կեղծամով։ Չափազանց լավ բնավորության տեր անձնավորություն էր»: Թոմաս Հադսոնը մահացել է 1779 թվականին Թվիկենհեմում։ Նրա անձնական հավաքածուի գերակշիռ մասը վաճառվել է երեք տարբեր աճուրդներում։

Նրա գործերից կարելի է տեսնել Մեծ Բրիտանիայի թանգարաններում և պատկերասրահներում, ինչպես օրինակ, Դիմանկարների ազգային պատկերասրահում (Լոնդոն), Ազգային ծովային թանգարանում (Մեծ Բրիտանիա), Թեյթ պատկերասրահում, Բարնսթեյփլ Գիլդհոլում, Բրիստոլի թանգարան-պատկերասրահում։

## Մահ
Հադսոնը մահացել է 1779 թվականին 77 կամ 78 տարեկանում։

## Ծանոթագրություններ

## Արտաքին հղումներ
*Thomas Hudson online (Artcyclopedia)
*Thomas Hudson on Artnet
**[http://libmma.contentdm.oclc.org/cdm/compoundobject/collection/p15324coll10/id/82989/rec/60 John Singleton Copley in America],* a full text exhibition catalog from The Metropolitan Museum of Art, which contains material on Thomas Hudson (see index)

Կատեգորիա:18-րդ դարի անգլիացի նկարիչներ
Կատեգորիա:18-րդ դարի բրիտանացի նկարիչներ
Կատեգորիա:18-րդ դարի նկարիչներ
Կատեգորիա:Անգլիացի դիմանկարիչներ
Կատեգորիա:Անգլիացի նկարիչներ
Կատեգորիա:Բրիտանացի նկարիչներ
Կատեգորիա:Դիմանկարիչներ
Օգյուստ Բրավե

**Օգյուստ Բրավե** (, ), ֆրանսիացի ֆիզիկոս, բյուրեղագիտության հիմնադիրներից մեկը։

## Կենսագրություն
Փարիզի Պոլիտեխնիկական դպրոցն ավարտելուց հետո Բրավեն ընդունվել է նավատորմ, որպես ծովային սպա մեկնել է հյուսիսային երկրներ, որտեղ կատարել է բազմաթիվ օդերևութաբանական և երկրաբանական դիտարկումներ։

Ստանալով լեյտենանտի կոչում ՝ նա թողեց ծովային ծառայությունը և հրավիրվեց Լիոն որպես աստղագիտության պրոֆեսոր։ Մի քանի տարի անց Բրավեն սկսեց ղեկավարել  Մայր բուհի ֆիզիկայի ամբիոնը, իսկ 1854 թվականին ընտրվեց Փարիզի գիտությունների ակադեմիայի անդամ։

1848 թվականին գտնելով տարածական բյուրեղացանցերի հիմնական տեսակները (տես Բրավե բյուրեղացանցերը), և արտահայտելով այն վարկածը, որ դրանք կառուցված են տիեզերքում օրինաչափորեն տեղակայված կետերից, սկիզբ դրեց բյուրեղների կառուցվածքի երկրաչափական տեսությանը։

## Աշխատանքներ
* 
* 
* 

## Ծանոթագրություններ

## Աղբյուրներ
* Большая советская энциклопедия
* Иностранные члены Российской академии наук XVIII−XXI вв.: Геология и горные науки. / Отв. редактор И. Г. Малахова. М.: ГЦ РАН, 2012. − 504 с. ISBN 978-5-904509-08-8 (эл. версия).

Կատեգորիա:Բավարիայի գիտությունների ակադեմիայի անդամներ
Կատեգորիա:Ֆիզիկոսներ այբբենական կարգով
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի աստղագետներ
Կատեգորիա:Ֆրանսիացի բուսաբաններ
Կատեգորիա:Ֆրանսիացի երկրաբաններ
Կատեգորիա:Ֆրանսիացի մաթեմատիկոսներ
Կատեգորիա:Ֆրանսիացի ֆիզիկոսներ
Ֆեթս Ուոլեր

**Ֆեթս Ուոլեր** (, ծննդյամբ՝ **Թոմաս Ռայթ Ուոլեր** — , ), ամերիկացի ջազային դաշնակահար, երգեհոնահար, երգահան և էստրադայի կատակերգու դերասան։ Ստեղծագործել է սվինգի և սթրայդի ժանրերում։ Ուոլերի ամենահայտնի ստեղծագործությունը համարվել է «Թեյավարդը» ()՝ վերադաշնակած  շատ ջազային երաժիշտների կողմից, ինչպես նաև «*Ain't Misbehavin*»-ը։

## Կենսագրություն
Ֆեթս Ուոլերը ծնվել է 1904 թվականի մայիսի 21-ին Նյու Յորք քաղաքում՝ բողոքական քահանայի ընտանիքում. չորս երեխաներից ամենակրտսերն էր։ 
thumb|left|120px|<center>Ֆեթս Ուոլեր

6 տարեկանում սկսել է դաշնամուր նվագել, իսկ արդեն 4 տարի անց իր հոր մոտ սովորել է նվագել երգեհոն։ 14 տարեկանում արդեն Լինքոլնի անվան Հարլեմի թատրոնում երաժշտական ստեղծագործություններ է կատարել երգեհոնի վրա, իսկ մեկ տարի անց հորինել է իր առաջին ռեգթայմը։

1919 թվականին 15 տարեկանում, հակառակ հոր ցանկության, Ֆեթսը լքել է դպրոցը և սկսել է դաշնամուր նվագել վոդևիլային խմբում։ Միևնույն ժամանակ նա Բոստոնում ձայնագրել է իր առաջին «Boston Blues» երգը՝ հետագայում անվանափոխված «Squeeze Me»-ի։

Ուոլերի  առաջին դաշնամուրային մենակատարումը ձայնագրվել  է 1922 թվականի հոկտեմբերին, երբ նա 18 տարեկան էր։

Իրեն փառք բերած ստեղծագործությունների մեծ մասը նա գրել է սթրայդ ոճով։ Եղել է դաշնակահար Ջեյմս Պ. Ջոնսոնի լավագույն աշակերտը, այնուհետև բարեկամը։ Դաշնակահար և երգահան Օսկար Լևանտը Ուոլերին անվանել է «Սև Գորովեց.

Ֆեթս Ուոլերը մահացել է 1943 թվականի դեկտեմբերի 15-ին Կանզաս Սիթիում։

## Ծանոթագրություններ

## Արտաքին հղումներ
* Fats Waller piano rollography 
* Red Hot Jazz A selection of Fats Waller’s Recordings 
* Fats Waller Forever A digital exhibit of Fats Waller’s musical career
* Fats Waller Waller memorabilia 
* Fats Waller A tribute to the King of Stride Piano  
* Fats Waller Stride Piano & Sheet Music 
* Allmusic 
* http://www.box.net/shared/3ql8orkf2m Fats Waller selection on a Grand Piano 

Կատեգորիա:20-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ջազմեններ
Կատեգորիա:Թոքաբորբից մահացածներ
Կատեգորիա:Բեմական կեղծանուններ
Մարեկ Ձյուբա

**Մարեկ Ձյուբա**  (, ), լեհ ֆուտբոլիստ, եզրային պաշտպան, հանդես է եկել Լեհաստանի ֆուտբոլի հավաքականում։ 1982 թվականի աշխարհի առաջնության բրոնզե մրցանակակիր։

## Կարիերա
### Ակումբային
1973 թվականին նա հաղթել է Լեհաստանի երիտասարդական առաջնությունը «Լոձ» ակումբի կազմում, որից հետո տեղափոխվել է հիմնական կազմ։ «Լոձում» նա խաղացել է մինչև 1984 թվականը` անցկացնելով 282 խաղ, որից հետո տեղափոխվել է Վիձև ակումբ։

### Հավաքականում
Լեհաստանի հավաքականում Մարեկ Ձյուբան առաջին անգամ խաղացել է 1977 թվականի ապրիլի 13-ին` Հունգարիայի հավաքականի դեմ ընկերական խաղի ժամանակ, որում լեհերը պարտվել են 1-2 հաշվով։ 1982 թվականին Ձյուբան մասնակցել է ֆուտբոլի աշխարհի առաջնությանը` իր թիմի կազմում անցկացնելով հինգ խաղ։ Այդ առաջնությունում լեհերը նվաճել են բրոնզե մեդալներ` երրորդ տեղի համար պայքարում հաղթելով Ֆրանսիայի հավաքականին 3-2 հաշվով։ Հավաքականի կազմում իր վերջին հանդիպումը Ձյուբան անցկացրել է 1986 թվականի հոկտեմբերի 31-ին` 1986 թվականի աշխարհի առաջնության ընտրական մրցաշարում Ալբանիայի հավաքականի դեմ խաղում, որն ավարտվել է ոչ-ոքի` 2-2 հաշվով։ Հավաքականի կազմում ընդհանուր առմամբ անկացրել է 53 հանդիպում` խփելով 1 գոլ։

### Մարզչական
Կարիերան ավարտելուց հետո դարձել է «Զավիշա» ակումբի գլխավոր մարզչի օգնական, իսկ արդեն 2 ամիս հետո ինքն է դարձել ակումբի գլխավոր մարզիչ, սակայն այդ պաշտոնում մնացել է 3 ամիս։ 1997-98 խաղաշրջանն ավարտվելուց հետո դարձել է «Լոձ» թիմի գլխավոր մարզիչ, որի հետ դարձել է Լեհաստանի առաջնության հաղթող։

## Ձեռքբերումներ
### Ակումբային
;  Լեհաստանի հավաքական
* Աշխարհի առաջնության բրոնզե մեդալակիր. 1982

; «Վիձև»
* Էքստրակլասի բրոնզե մեդալակիր (2). 1985, 1986
* Լեհաստանի գավաթակիր. 1985

### Մարզչական
; «Լոձ»
* Էքստրակլաս. 1998
* Լեհաստանի սուպերգավաթակիր. 1998

; «Վիձև»
* Լեհաստանի առաջնության արծաթե մեդալակիր. 1999

## Ծանոթագրություններ

## Արտաքին հղումներ
* 
* Մարզիկի պրոֆիլը ''worldfootball.net'' կայքում 
* Լեհաստանի հավաքականում խաղերի վիճակագրությունը ''eu-football.info'' կայքում
* 
* 
* Մարզիկի պրոֆիլը ''footballdatabase.eu'' կայքում
* Статья на ''lksfans.pl''

Կատեգորիա:Լեհ ֆուտբոլային մարզիչներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Սենտ-Տրյուդենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Մեթի Մելնեք

**Մեթյու Մայքլ**, **Մեթի Մելնեք** (, ), 20-րդ դարի ամերիկացի երաժիշտ, ջազային ջութակահար, գործիքավորող, երգերի հեղինակ։

## Կենսագրություն
[thumb|Փոլ Ուայթմենի նվագախմբի լուսանկարը ''Motion Picture'' ամսագրի [1930 թվականի հունիսյան համարում]]
Մելնեքը մանկությունն ու պատանեկությունն անց է կացրել Կոլորադո նահանգի Դենվեր քաղաքում, որտեղ էլ ջութակի մասնավոր դասեր է առել։ Ջութակահարի իր կարիերան սկսել է 16 տարեկանից՝ հանդես գալով տեղի երաժշտախմբերում։ 1926-ից մինչև 1937 թվականն աշխատել է Փոլ Ուայթմենի նվագախմբում, միաժամանակ ձայնագրվել Ֆրենկ Սինյորելլիի, Ֆրենկի Թրումբաուերի, Բիքս Բայդերբեկեի, Էդդի Լանգի, Իրվինգ Միլսի, Ջեք Փեթիսի, Ջեք Թիգարդենի, Միլդրեդ Բեյլիի հետ։ 1932 թվականից առաջին ձայնագրություններն է կատարել իր իսկ անունով, *London Records*-ի համար։ 1938-39 թվականներին *Big Band* է ղեկավարել, որի հետ ձայնագրություններ է արել *Decca Records*-ի ու *Brunswick Records*-ի, ինչպես նաև՝ *East Side of Heaven*, *St. Louis Blues*, *You're in the Army Now* և *Man About Town*  երաժշտական կինոնկարների համար։ 1939 թվականին Մելնեքը հայտարարել է, որ իր երաժշտախումբն այդուհետ հանդես է գալու *Matty Malneck and His St. Louis Blues Orchestra* անվանումով։ 1941 թվականին նա իր նվագախմբով նվագակցել է Հելեն Ուորդին *Columbia Records*-ում *Green Eyes*-ը և այլ երգեր ձայնագրելիս։ 1940-ական թվականների սկզբին նրա նվագախմբի հետ ելույթներ է ունեցել նաև երգչուհի Ջուլի Լոնդոնը։

Երկրորդ համաշխարհային պատերազմի տարիներին՝ 1940-ական թվականների կեսերին, Մելնեքի նվագախումբը մեծ ծանրաբեռնվածությամբ աշխատակցել է *The Charlotte Greenwood Show* և *[[Campana Serenade]]* ռադիոծրագրերին:

Նրա նվագախմբի մասին 1938 թվականի սեպտեմբերի 19-ին լույս տեսած լրագրային հոդվածում նշված է. «8 գործիք ունեցող երաժշտախմբում կա ընդամենը մեկ փողային նվագարան, ինչը ունիկալ է սվինգի պարագայում։ Նույն կերպ էլ՝ երեք հազար դոլար արժողությամբ տավղի առկայությունն ու թմբկահարը, որը նվագում է ծալծլված ստվարաթղթե հին տուփով»։

1930-ական թվականներից սկսած՝ Մելնեքը լայն ճանաչում էր ձեռք բերել նաև որպես սիրված երգերի հեղինակ, որոնցից հիշատակության են արժանի հատկապես *I'll Never Be the Same*, *Goody, Goody*, *I'm Through with Love* երգերը։ Նրա հեղինակած *If You Were Mine* երգը Բիլլի Հոլիդեյի կատարմամբ 1935 թվականին դարձել է հիթ։ Ժամանակին չափազանց տարածված ու սիրված էին նաև Մելնեքի հեղինակած *Pardon My Southern Accent*, *If I Had A Million Dollars*, *Eeny Meeny Miney Mo*, *Park Avenue Fantasy*, *Stairway To The Stars* երգերը, «*Մեղադրող կողմի վկան*» (1957) և «*Ոմանց դուր է գալիս*» (1959) ֆիլմերի համար գրած երաժշտական կոմպոզիցիաները։

## Ծանոթագրություններ

## Արտաքին հղումներ
*Scott Yanow, [ Matty Malneck-Porträt] bei Allmusic

Կատեգորիա:Ամերիկացի ջազմեններ
Կատեգորիա:Ամերիկացի երգահաններ
Կատեգորիա:Ամերիկացի երաժիշտներ
Կատեգորիա:Ամերիկացի ջութակահարներ
Կատեգորիա:Ամերիկացի կոմպոզիտորներ
Սամվել Ալիխանյան

**Սամվել Տիգրանի Ալիխանյան** (), հայ պատմաբան։ Պատմական գիտությունների դոկտոր, պրոֆեսոր։ ԽՄԿԿ անդամ (1932 թվականից)։

## Կենսագրություն
Սամվել Ալիխանյանը ծնվել է Դիլիջանում։ Մանկությունն անցկացրել է որբանոցում։ Ավարտել է Իջևանի գյուղտեխնիկումը։ Ծառայել է կարմիր բանակում և ստացել կրտսեր լեյտենանտի կոչում։ 1940 թվականին ավարտել է Երևանի Խաչատուր Աբովյանի անվան հայկական մանկավարժական ինստիտուտի պատմության ֆակուլտետը։ Նույն թվականի հունվարից եղել է Մարտունու շրջանի Ներքին Գյոզալդարայի (այժմ Վարդենիկ) միջնակարգ դպրոցի տնօրեն, այնուհետև նշանակվել Դիլիջանի շրջժողկրթբաժնի վարիչ։

1941 թվականի հուլիսին մեկնել է բանակ, նշանակվել Ջուլֆայի երկաթուղային շրջանի զինվորական պարետության դիսպետչեր։ Եղել է Կավկազսկայա երկաթուղային շրջանի զինվորական պարետի օգնական, պարետության կուսակցական կազմակերպության քարտուղար։ Սամվել Ալիխանյանը մասնակցել է ֆաշիստական զավթիչների դեմ մղված մարտերին Ստալինգրադի մոտ, Կոտելնիկովում, Դոնի Ռոստովում, Կրասնոդարում։ Պատերազմի տարիներին ստացել է բազմաթիվ գովասանագրեր և մարտական մեդալներ։

1948 թվականին ընտրվել է Քանաքեռի ալյումինի գործարանի կուսակցական կոմիտեի ազատված քարտուղար։ 1946 թվականին եղել է ՀԿԿ Երևանի քաղաքային կոմիտեի կադրերի բաժնի վարիչ, 1947-1949 թվականներին աշխատել է որպես ՀԿԿ Արտաշատի շրջկոմի առաջին քարտուղար, 1952 թվականին՝ ՀԽՍՀ արդարադատության նախարարի տեղակալ։ 1961-1965 թվականներին Ալիխանյանը եղել է պետական հեռակա մանկավարժական ինստիտուտի ռեկտոր։ Դասավանդել է նաև Երևանի Կարլ Մարքսի անվան պոլիտեխնիկական ինստիտուտում։ Ալիխանյանը բազմաթիվ աշխատությունների հեղինակ է։

Սամվել Ալիխանյանը մահացել է 1985 թվականին։

## Երկեր
* Վ. Ի. Լենինը սովետական պետական ապարատի աշխատանքի մասին։ Երևան, Հայպետհրատ, 1956։
* Վահան Տերյանի պետական գործունեությունը։ [Քաղաքագիտական վերլուծություն]։ Երևան, Հայպետհրատ, 1956։
* Հայկական գործերի կոմիսարիատի գործունեությունը (1917-1921)։ Երևան, Հայպետհրատ, 1958։
* Ваан Терян: Общественно-политическая и государственная деятельность: [Перевод с армянского]. Ереван: Айпетрат, 1960.
* Հայ և վրաց աշխատավորության ռևոլյուցիոն համագործակցության վառ օրինակը։ Երևան, Հայպետհրատ, 1961։
* Սովետական Ռուսաստանի դերը հայ ժողովրդի ազատագրման գործում (1917-1921 թթ.): Երևան, Հայպետհրատ, 1964։
* Սովետական Ռուսաստանի դերը հայ ժողովրդի ազատագրման գործում (1917-1921 թթ.): Երևան, Հայաստան, 1966։
* Իլյիչի ստորագրությամբ։ Հայկական ՍՍՀ «Գիտելիք» ընկերություն | ՀԿԿ կենտկոմի և երկքաղկոմի Ստ. Շահումյանի անվ. հանրապետ. քաղլուստուն, Երևան, Ա. հ., 1969:
* Վառլամ Ավանեսով։ [Կյանքն ու գործունեությունը]։ Երևան, Հայաստան, 1970։
* Գ. Կ. Օրջոնիկիձեն և սովետական իշխանության հաստատումը Հայաստանում։ Երևան, Հայաստան, 1974։
* Ժողովրդի միահամուռ կամքով։ Երևան, Ա. հ., 1974:
* Հայկական գործերի կոմիսարիատը Հոկտեմբերյան հեղափոխության պրոպագանդիստ։ Երևան, Գիտելիք, 1977։
* Պետական կառավարման լենինյան սկզբունքները։ Երևան , Հայաստան, 1978։
* Լենինյան փաստաթղթեր Հայաստանի մասին։ Երևան, Հայաստան, 1980։

## Ծանոթագրություններ

Կատեգորիա:Հայ պատմաբաններ
Կատեգորիա:Պատմական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԽՄԿԿ անդամներ
Կատեգորիա:ՀՊՄՀ շրջանավարտներ
Կատեգորիա:Դպրոցի տնօրեններ
Sidewalks (երգ)

**«Sidewalks»**-ը կանադացի երգիչ The Weeknd-ի և ամերիկացի ռեպեր Քենդրիկ Լամարի երրորդ *[[Starboy]]* ալբոմի երգն է։ Այն գրվել է. Դոկ Մակքինիի, Դանիել Ուիլսոնի, Ռոբերտ Ջոն Ռիչարդսոնի և Ալի Շահիդ Մուհամեդի կողմից։ Երգը The Weeknd-ի և Լամարի առաջին համագործակցությունն է։ Երգի տեսահոլովակը կարելի է դիտել «Mania» կարճամետրաժ ֆիլմում։

## Նվաճումներ
Ինչպես մնացած *[[Starboy]]*-ի երգերը, «Sidewalks»-ը հայտնվել է ''Billboard'' Hot 100-ում, լինելով 27-րդ հորիզոնականում։ Այն ընդգրկվել է լավագույն հնգյակում R&B-ի երգերի շարանում և լավագույն քսանյակում Hot R&B/Hip-Hop երգերի շարանում։ Երգը նայպես զաբղեցրել է 14-րդ հորիզոնակնը կանադական Hot 100-ում։

## Ցանկեր

### Շաբաթվա ցանկեր

### Տարեվերջի ցանկեր

## Վկայագրեր

## Ծանոթագրություններ

Կատեգորիա:2016 երգեր
Կատեգորիա:The Weeknd
Կատեգորիա:The Weeknd-ի երգեր
Կատեգորիա:Քենդրիկ Լամարի երգեր
Բալզամիկ քացախ

**Բալզամիկ քացախ** կամ **բալզամիկ** (), խաղողի քաղցրահյութից տակառներում հնեցված  թթու և քաղցր համեմունք, որը ստեղծվել է Իտալիայի Մոդենա նահանգում։ Բալզամիկի սկզբնական տեսակից պատրաստում են նաև Ռեջջո նել Էմիլիա նահանգում։

Բալզամիկ քացախը ավելի նրբահամ է, հարուստ է բուրավետ երանգներով և ավանդաբար սննդի քացախների մեջ ավելի արժեքավոր է։ Չնայած քացախ անվանը, այն պատրաստման ձևով զգալիորեն տարբերվում է սովորական սննդային քացախից։

Կովկասում և Իրանում բալզամիկ քացախի համարժեքը դոշաբն է։ ԱՄՆ-ում  բալզամիկի համարժեքները պատրաստում են կոկոսից, թզից, մանդարինից, սև հաղարջից, կակաոյի հատիկներից և այլն։

## Հատկություններ
Դասական բալզամիկ քացախը շատ մուգ է, ունենում է մրգային համ և շատ թանձր է։ Գոյություն ունի նաև  բալզամիկ քացախի ավելի պարզ և ավելի էժան տարբերակը, որը պատրաստվում է կարմիր գինուց պատրաստված քացախից՝ գինու քացախից։ Նման բալզամիկ քացախը ավելի բաց գույնի է և տարբերվում է համով։

Բալզամիկ քացախը կիրառվում է աղցաններ, մարինատներ, աղանդեր և ապուրներ պատրաստելիս։ Այս համեմունքի մի քանի կաթիլը պանրին, ելակի աղցանին, սովորական ձվածեղին, նույնիսկ պաղպաղակին յուրահատուկ համային երանգ է տալիս։

## Պատրաստում
Ի տարբերություն սովորական գինու քացախի պատրաստման պարզ մեթոդին, որը պատրաստվում է մանրացրած խաղողը 3 ամսով շաքարով և ջրով հնեցնելով, բալզամիկ քացախը ստանում են խաղողի քաղցրահյութից։ Թարմ խաղողի (սովորաբար սպիտակ տեսակ) քամված հյութը եփում են մինչև թանձրանալը, մինչև խիտ և մուգ գույնի սիրոպ դառնալը։ Միևնույն ժամանակ նրանում մեծանում է օքսիմեթիլֆուրֆուրոլի քանակությունը։ Ավելի էժան տեսակներում  սիրոպներին ավելացնում են գինու քացախ («ֆլորան հարստացնելու և քացախաթթվի խմորումն արագացնելու համար»)։

Սիրոպը պահելու համար օգտագործում են երեք տեսակի տակառներ՝  ամենափոքրերը հացենուց և կաղնուց են, միջինները շագանակենուց և բալենուց են, իսկ մեծերը  թթենուց են։ Հասունացած բալզամիկ քացախի ամենափոքր տակառի մի մասը (10-12 %) հանվում է վաճառքի, ազատված ծավալը լցնում են մեծությամբ երկրորդ տակառից, երկրորդը լցնում են երրորդից և այդպես շարունակ։ Յուրաքանչյուր արտադրող օգտագործում է իր համեմունքները։ Քացախի հասունացման ժամկետը ամենաքիչը 3 տարի է, իսկ նրա լավագույն տեսակները պահում են մինչև 100 տարի։

## Ծանոթագրություններ

## Արտաքին հղումներ
* Consortium for Protection of Balsamic Vinegar of Modena
* Consortium for Protection of Traditional Balsamic Vinegar of Modena 

Կատեգորիա:Իտալական խոհանոց
Կատեգորիա:Մոդենա
Կատեգորիա:Համեմունքներ
Կատեգորիա:Արգենտինական խոհանոց
Կատեգորիա:Սննդամթերք
Յոհաննա Վանկա

**Յոհաննա Վանկա** (, ), գերմանացի մաթեմատիկոս և քաղաքական գործիչ։ Մաթեմատիկայի պրոֆեսոր, գիտությունների դոկտոր, 1994 թվականից մինչև 2000 թվականը եղել է Մերզբուրգի կիրառական գիտությունների համալսարանի ռեկտոր։ Մասնակցել է 1989 թվականի հեղափոխությանը (Գերմանիա)։ Նոր ֆորում շարժման համահիմնադիր է։ 2013 թվականի փետրվարի 14-ից դարձել է Քրիստոնեական դեմոկրատական միության անդամ, Անգելա Մերկելի կառավարման կրթության դաշնային նախարար։

## Մասնագիտական և գիտական գործունեություն
Դպրոցական կրթությունը ստացել է Գրոտրեբեն-Ցվետաուում և Տորգաուում: Տիրապետում է նաև ագրոտեխնիկի մասնագիտությանը։ 1970 թվականին ընդունվել է Լայպցիգի համալսրանի մաթեմատիկայի ֆակուլտետը։ 1974 թվականին ավարտել է համալսարանը։

1980 թվականին պաշտպանել է դիսերտեցիան։ 1985 թվականից մինչև 1993 թվականը եղել է գիտական աշխատակից, 1993 թվականից եղել է Մերզբուրգի կիրառական գիտությունների պրոֆեսոր։

1994 թվականին եղել է կիրառական գիտությունների համալսարանի ռեկտոր։ Այդ պաշտոնը զբաղեցրել է մինչև 2000 թվականը, երբ Բրենդենբուրգի կառավարությունում ստացել է պաշտոն։

## Քաղաքական գործունեություն, նախարարական պաշտոններ
1989 թվականի սեպտեմբերին դարձել է Նոր ֆորում շարժման հիմնադիրը։ Նա եղել է Մերզեբուրգի տարածաշրջանային կառավարման շարժման մեջ։ Մասնակցել է խաղաղ հեղափոխությանը, որն ավարտվել է Գերմանիայի սոցիալիստական միասնական կուսակցության անկմամբ և Գերմանիայի միացմամբ։

2000 թվականից մինչև 2009 թվականը Բրենդենբուրգում եղել է գիտությունների, հետազոտությունների, մշակույթի նախարար։ 2010 թվականին Ստորին  սաքսոնիայում զբաղեցրել է նմանատիպ պաշտոն։ Հողային ընտրություններից հետո՝ 2013 թվականի հունվարին, կառավարությունում տեղի են ունեցել փոփոխություններ։ Վանկան թողել է իր հողային պաշտոնը։

2013 թվականի փետրվարին Գերմանիայի կրթության նախարար Անետտե Շավանի հետ վեճ է ծագել։ 2013 թվականի փետրվարի 14-ին նշանակվել է կրթության նախարար։

## Անձնական կյանք
Ամուսնացել է մաթեմատիկայի պրոֆեսոր Գերթ Վանկայի հետ։ Ունի երկու երեխա։ Ընտանիքը ապրում է Պոտսդամում։

## Ծանոթագրություններ

## Արտաքին հղումներ
* Յոհաննա Վանկայի կենսագրությունը կառավարության կայքում 

Կատեգորիա:Գերմանացի մաթեմատիկոսներ
Կատեգորիա:Գերմանիայի կին քաղաքական գործիչներ
Կատեգորիա:Կին մաթեմատիկոսներ
Կատեգորիա:Գերմանիայի նախարարներ
Կատեգորիա:Գիտությունների դոկտորներ
Կատեգորիա:Գերմանիայի կառավարության նախարարներ
Հարթմնի երազ

**«Հարթմնի երազ»** (սկզբնապես հեղինակը նախատեսել է վերնագրել **«Monna Primavera»**, ), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1880 թվականին։ Նկարում պատկերված է Ջեյն Մորիսը՝ նստած սոսու ճյուղի վրա և պահելով ցախակեռասի շյուղ, որը սիրո վիկտորյական խորհրդանիշն էր, ինչը կարող էր հղում լինել նկարչի և բնորդուհու միջև ծագած գաղտնի սիրավեպին: Ներկայումս նկարը գտնվում է Վիկտորիայի և Ալբերտի թանգարանի հավաքածուում։

## Տեղեկություն նկարի մասին
[thumb|left|Էսքիզ, պաստեղ: Գտնվում է [Էշմոլի թանգարանում:]]
1878 թվականին Ռոսսետտին ավարտել է իր գաղտնի սիրեցյալ Ջեյն Մորիսի՝ նկարիչ և հրատարակիչ Ուիլյամ Մորիսի կնոջ դիմանկարի պաստեղային էսքիզը: Ավելի վաղ Ջեյնը կեցվածք էր ընդունել Ռոսսետտիի մի շարք այլ աշխատանքների համար, ներառյալ «Պրոզերպինայի»: Էսքիզը կախված է եղել նկարչի արվեստանոցի բուխարու վերևում: Սկզբնապես ապագա նկարի անվանումը եղել է «Monna Primavera» կամ «Vanna Primavera», հավանաբար վերցված են եղել Դանթե Ալիգիերիի «Նոր կյանք» բանաստեղծությունից: Իր շատ աշխատանքների համար Ռոսսետտին գրել է սոնետներ, «Հարթմնի երազը» բացառություն չի եղել:

Նկարիչն նկարի վրա արած աշխատանքների առաջին արդյունքից գոհ չի եղել, այդ իսկ պատճառով մի քանի անգամ վերափոխել է այն։ Ջեյն Մորիսին ուղղված իր նամակում նա ներողություն է խնդրել այն բանի համար, որ պատկերել է այլ բնորդուհու ոտքեր:

Նկարում Ջեյն Մորիսը կանաչ հանդերձանքով նստած է սոսու ճյուղի վրա և ձեռքին պահում է ցախակեռասի շյուղ։ Վիկտորյական դարաշրջանում ցախակեռասն արվեստում համարվել է սիրո խորհրդանիշը, դրա պատկերումը նկարում կարող է հղում ծառայել գաղտնի սիրավեպին, որը ծագել էր նկարչի և նրա ամուսնացած բնորդուհու միջև: Ջեյն Մորիսը պատկերված է ամբողջ հասակով, ինչը բնութագրական չէ Ռոսսետտիի ստեղծագործության վերջին շրջանին։

Ռոսսետտին նկարը 700 գինեյով վաճառել է հավաքորդ Կոնստանտին Ալեքսանդր Իոնիդեսին: Դեռևս ստեղծագործության վրա աշխատելիս նկարիչը նամակագրության մեջ է եղել գնորդի հետ, որում խոստովանել է, որ աշխատանքը կլինի իր նկարների մեջ լավագույններից մեկը, ինչպես նաև հստակ հրահանգներ է տվել, թե որտեղ կախել նկարը՝ հատակից մինչև շրջանակ տարածությունը, ինչպես նաև թե ինչպիսին պետք է լինի աշխատանքի լուսավորությունը: 1900 թվականին Կոնստանտին Ալեքսանդր Իոնիդեսը նկարը փոխանցել է Վիկտորիայի և Ալբերտի թանգարանին:

## Ծանոթագրություններ

## Գրականություն

* 
* 
* 
* 

Կատեգորիա:1880 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Կատեգորիա:Վիկտորիայի և Ալբերտի թանգարանի նկարներ
Մարթա Թիլտոն

**Մարթա Թիլտոն** (, ), սվինգի և ավանդական փոփի դարաշրջանի ամերիկյան հանրաճանաչ երգչուհի։ Նրա առավել համբավված կատարումներն են «*And the Angels Sing*» (1939), «*I Let a Song Go Out of My Heart*» (1938), «*This Can't Be Love*»,   «*I'll Walk Alone*» (1944) երգերի ձայնագրությունները։ Իր ստեղծագործական գործունեության ընթացքում հաճախ համագործակցել է Բենի Գուդմենի հետ։ Անդամակցել է *Three Hits and a Miss* երաժշտախմբին։ 1940-1950-ական թվականներին աշխատել է ռադիոյում, միաժամանակ նկարահանվել է մի շարք ֆիլմերում (*Sunny* (1941), *Strictly in the Groove* (1942), *Swing Hostess* (1944), *Crime, Inc..* (1945), *The Benny Goodman Story* (1956)):

## Կենսագրություն
Մարթան ծնվել է ամերիկյան Տեխաս նահանգի Կորպուս Քրիստի քաղաքում։ Երեք ամսական է եղել, երբ նրանց ընտանիքը տեղափոխվել է Կանզաս նահանգի Էդնա ոչ մեծ քաղաքը։ Բայց այստեղ էլ երկար չեն մնացել. 1922 թվականին տեղափոխվել են Լոս Անջելես։ Մարթան սովորել է *Fairfax High School*-ում և դեռ դպրոցական տարիներից ելույթներ ունեցել տեղական ռադիոյով։ Հետագայում անդամակցել է Ջեֆ Ալեքսանդրի երգչախմբին, մասնակցել Բենի Գուդմանի *Camel Caravan* ռադիոշոուին, 1937 թվականի օգոստոսից սկսած՝ մի քանի տարի շարունակ հանդես է եկել Գուդմանի երաժշտախմբում՝ որպես վոկալիստ։ Ընդ որում՝ այդ խմբի կազմում մասնակցել է նաև նշանավոր Քարնեգի Հոլում 1938 թվականի հունվարին կայացած ջազային համերգին։ 1939 թվականին էլ Գուդմանի նվագախմբի նվագակցությամբ ձայնագրել է իր ամենասիրված, հիթային երգերից մեկը՝ *And the Angels Sing*-ը։

Երկրորդ համաշխարհային պատերազմի տարիներին երգչուհին մեծ ծանրաբեռնվածությամբ աշխատել է ռադիոյում, երգերի տպավորիչ կատարումներով հանդես եկել *Fibber McGee and Molly*, այնուհետև՝ *[[Campana Serenade]]* ռադիոծրագրերում։ 1940-ական թվականների սկզբներին մասնակցել է նաև CBS-ում Ռանսոմ Շերմանի նախաձեռնությամբ ստեղծված և այլ ռադիոծրագրերի։ Մարթա Թիլտոնի մասին գրված լրագրային մի հոդվածում ռադիոյում նրա կատարած աշխատանքը բնորոշվել է որպես անկյունաքարային՝ երգչուհու ստեղծագործական ողջ գործունեության ընթացքում։

## Հիթեր
### Բենի Գուդմանի հետ

### Մենակատարային (սոլո)

## Ծանոթագրություններ

## Արտաքին հղումներ
*Martha Tilton official site
* 
*Martha Tilton Interview NAMM Oral History Library (1994)

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի կանայք
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Ձյո Հիսաիսի

**Ձյո Հիսաիսի** (): Ճապոնացի ամենահայտնի կոմպոզիտորներից մեկը։ Իրական անունը : «Ձյո Հիսաիսի» (*Hisaishi Joe*) կեղծանուն է, որը ֆոնետիկորեն նմանակում է ամերիկացի կոմպոզիտորի՝ Ջոնս Քուինսի անունը։

## Կենսագրություն
Հիսաիսին երաժշտությամբ սկսել է զբաղվել հինգ տարեկանից՝ հաճախելով ջութակի դասերին։ Երաժշտական մինիմալիզմը, որը բնութագրուն է նրա երաժշտությանը բնորոշ հնչողությունը՝ Հիսաիսին հետաքրքրվել է երաժշտական քոլեջում ուսանելու ժամանակ, որտեղ նա ընդունվել է1969 թվականին՝ կոմպոզիտորի մասնագիտությանը սովորելու համար։ Իր առաջին ալբոմը՝ «Information», նա թողարկեց 1982 թվականին։ 1983 թվականին Իսաո Տաքահատան Հայաո Միյաձակիին խորհուրդ տվեց Հիսաիսինին՝ «Նավշիքան հողմերի հովտից» մանգային ուղեկցող ալբոմ գրելու համար։ Միյաձակին այնքան է դուր եկել երիտասարդ երաժշտի աշխատանքը, որ առաջարկել էր նրան երաժշտություն գրել Նավշիքան հողմերի հովտից ֆիլմի համար։ Այս աշխատանքը Հիսաիսիին հանրաճանաչ դարձրեց։ Ի նշան երախտագիտության նա աշխատել է Միյաձակիի բոլոր հետագա ֆիլմերի վրա։

Հիսաիսին ռեկորդային թվով (չորս անգամ) Ճապոնական կինոակադեմիայի մրցանակ է ստացել՝ «Ֆիլմի լավագույն երաժշտություն» անվանակարգում։ Դրանցից երեքը Տակեշի Կիտանոյի («Սոնատինա(1993), «Տղաները վերադառնում են» (1996), «Հրավառություն» (1997) ֆիլմերի երաժշտության համար է։ Նա նաև գրել է Կիտանոյի «Տեսարաններ ծովի մոտ» (1992), «Կիկուձիրո» (1999), «Յակուձայի եղբայր» (2001) «Տիկնիկներ» (2002) և «Յամատո» (2005) ֆիլմերի սաունդտրեկները։

Բացի լիամետրաժ գեղարվեստական և անիմացիոն ֆիլմերի համար երաժշտություն ստեղծելուց, Հիսաիսին աշխատում է հեռուստատեսության համար և մասնակցում է գովազդի ստեղծմանը։ Նա նաև ստեղծել է Նագանոյում 1998 թվականի Պարաօլիմպիական Խաղերի երաժշտական ձևավորումը։

Հիսաիսին թողարկել է ավելի քան 15 սոլո ալբոմ։ Նա բազմիցս հանդես է եկել և ձայնագրվել է Լոնդոնի ֆիլհարմոնիկ նվագախումբի և Չեխիայի ֆիլհարմոնիկ նվագախումբի հետ։ Հատկապես սերտ հարաբերությունները են կապում Հիսաիսիին Ճապոնական նոր ֆիլհարմոնիկ նվագախմբի հետ։ 2004թվականին նա գլխավորում է Ճապոնական նոր ֆիլհարմոնիկ նվագախմբի ներսում, այսպես կոչված, Համաշխարհային երազանքի նվագախմբի կազմավորումը(), նրանք կատարում են դասական և ժամանակակից երաժշտությունը, որը հեշտ է ընկալվում՝ հիմնականում ամառային ամիսներին։

## Սկավառակագրություն
### Սոլո Ալբոմներ

### Սաունդթրեկեր

### World Dream Orchestra նվագախմբի հետ ձայնագրված սկավառակներ

### DVD

### Այլ

## Ծանոթագրություններ

## Արտաքին հղումներ
* Joe Hisaishi’s Official Site 
* Joe Hisaishi’s French Site 

Կատեգորիա:21-րդ դարի կոմպոզիտորներ
Կատեգորիա:Ճապոնացի կոմպոզիտորներ
Կատեգորիա:Ճապոնացի դաշնակահարներ
Կատեգորիա:Ստեղծագործական կեղծանուններ
Զաբուր

**Զաբուր** (արաբ․՝ زبور), Սուրբ Գիրք, որն ուղարկվել է իսլամական մարգարե Դավուդին (Դավիթ)։ Հիշատակվում է Ղուրանում։

Իսլամում Զաբուրը համարվում է Ալլահի կողմից ուղարկված Թաուրաթից հետո երկրորդ Սուրբ Գիրը։ Զաբուրը ամենափոքր աստվածային գիրքն է։

Ի տարբերություն Թաուրաթի և Ղուրանի, Զաբուրը չի պարունակում նոր կրոնական պատվիրաններ։

Դավուդ մարգարեն առաջնորդվում էր Մուսայի շարիաթով, իսկ Զաբուրը կոչված էր Մուսայի շարիաթը ավելի ամրապնդելու համար։ Զաբուրի բանաստեղծությունները (սաղմոսները) գրված են բանաստեղծական ոճով։

Շատ իսլամական աստվածաբաններ համարում են Զաբուրը  Սաղմոսարան։

## Ստուգաբանություն
Արաբական zabūr բառը նշանակում է «գիրք» «մակագրություն» կամ «գրվածք»։

Զաբուրի «Սաղմոս» այլընտրանքային իմաստի ծագումն այն է, որ դա եբրայերեն զիմրահին (եբր.՝ זִמְרָה) է, որը նշանակում է «երգ, երաժշտություն» կամ սիփուր (եբր.՝ סִפּוּר), այսինքն՝ «պատմություն»։

## Կետուվիմ
Քրիստոնյա ջատագով Կարլ Գոթլիբ Պֆանդերը ենթադրում է, որ Ղուրանի հղումն իրականում վերաբերում է հրեական սուրբ գրությունների երրորդ բաժնին, որը հայտնի է որպես սուրբ գրություններ կամ Կետուվիմ. հրեական սուրբ գրքերի ավելի լայն խմբի, որը ներառում է սաղմոսները և հրեական գրականության և պոեզիայի այլ հավաքածուները։

## Ծանոթագրություններ

Կատեգորիա:Աստվածաշունչ
Կատեգորիա:Արաբական թերակղզի
Կատեգորիա:Եմենի պատմություն
Կատեգորիա:Իսլամ
Կատեգորիա:Իսլամական տերմիններ
Կատեգորիա:Կրոն
Կատեգորիա:Կրոնական գրականություն
Կատեգորիա:Ղուրան
Կատեգորիա:Պատմություն
Կատեգորիա:Սուրբ գրքեր
Կատեգորիա:Քրիստոնեություն
Կատեգորիա:Օրացույց